**GRADSKI MUZEJ VUKOVAR**

**Dvorac Eltz**

**Županijska 2, 32000 Vukovar**

**RKP-a broj: 37445, Djelatnost 9102-muzej**

**Matični broj: 03008100, Razina 21**

**OIB: 07469790013**

**BILJEŠKE UZ FINANCIJSKO IZVJEŠĆE ZA RAZDOBLJE 1. siječnja – 31. prosinca 2020. godine**

Obnovljena spomenička cjelina Gradskog muzeja Vukovar dio je projekta 'Istraživanje, obnova i revitalizacija kulturne baštine Ilok-Vukovar-Vučedol' Vlade Republike Hrvatske, Ministarstva kulture i Razvojne banke Vijeća Europe.

Kompleks dvorca Eltz obnavljan je prema konzervatorskim smjernicama kako bi se što je to moguće više sačuvale i rekonstruirale njegove spomeničke vrijednosti. Takav pristup bio je podloga i za muzeološku koncepciju kojom se naglašavaju njegove spomeničke vrijednosti, a tek neophodnim intervencijama vrši prilagodba suvremenoj muzejskoj funkciji.

Nakon završenih građevinskih radova, Prva faza stalnog postava u prizemlju dvorca Eltz sa svečanim dvoranama i ambijentalnim prostorima otvorena je u Noći muzeja, 25. siječnja 2013. godine. Već sljedeće godine, 23. siječnja 2014. godine otvoren je stalni postav Gradskog muzeja Vukovar, koji sa svojim zbirkama pokriva vremenski raspon od 8000 godina. Muzejski postav se rasprostire u 17 soba na prvom katu, tri velika izložbena prostora na drugom katu i potkrovljima muzeja te velikom centralnom potkrovlju na ukupnoj površini preko 3500 kvadratnih metara. Sofisticirana oprema vitrina i drugih pomagala upotpunjena je multimedijalnom prezentacijom s 40 monitora, 25 touch-screenova, kako bi se što bolje, i sveobuhvatnije prikazala prošlost Vukovara.

Za stalni postav priređeno je preko 2000 predmeta iz fundusa Gradskog muzeja i 100 predmeta, uglavnom obiteljskih portreta i pejzaža obitelji Eltz, iz drugih muzeja u Zagrebu i Osijeku. Preko 1000 predmeta prošlo je proces restauracije, a radi se o arheološkim predmetima, keramici, kamenom i metalnom oružju, povijesnom namještaju, cehovskim zastavama i škrinjama, predmetima od zlata, srebra, stakla, kovanog željeza, alatkama za obradu zemlje, seoskom namještaju i upotrebnom tekstilu, obiteljskim portretima, pejzažima, fotografijama, poveljama, listinama i drugim arhivalijama.
Suvremeno i atraktivno osmišljeno likovno rješenje stalnog postava dizajnerice Nikoline Jelavić iz Zagreba, nastalo je na podlogama muzeološke koncepcije djelatnika Gradskog muzeja Vukovar kojima su se u pojedinim sekvencama pridružili suradnici iz drugih muzeja, bilo konceptualnim pristupom, bilo izborom građe iz svojih muzeja.

Muzejski postav prate tekstovi na hrvatskom i engleskom jeziku, te specijalno komponirana glazba i zvučni efekti uz korištenje grafičkih i tehničkih rješenja kojima stalni postav Gradskog muzeja Vukovar na suvremen i dinamičan način prezentira kulturnu baštinu Vukovara.

Potpuna prezentacija muzejskih umjetničkih zbirki obuhvaćena je, otvorenjem stalnog postava Zbirke Bauer u siječnju 2016. godine, koji predstavlja najcjelovitiji prikaz hrvatske moderne umjetnosti s posebnim naglaskom na period između dva svjetska rata, te stalni postav Zbirke donacija likovnih umjetnika, ustanova i pojedinaca, Muzej Vukovara u progonstvu, nastala 1992. godine prema inicijativi mr.sc. Bože Biškupića kao izraz solidariziranja sa žrtvom Vukovara koji je otvoren 27. svibnja 2018. godine na dan povratka Muzeja na domicilnu adresu 1998. godine.

**PRIHODI**

Gradski muzej Vukovar u razdoblju od 01.01.-31.12.2020. godine ostvario je prihode u ukupnom iznosu od 4.042.260,48 kn, koji se odnose na financiranje rashoda poslovanja, na prihode za nabavu nefinancijske imovine, na prihode za programsku djelatnost, prihode Ministarstva kulture za odobrene programe, tekuće pomoći temeljem prijenosa EU sredstava vezano za projekt pod nazivom FoTo Muzej koji se financira iz Europskog socijalnog fonda, a Gradski muzej Vukovar ga provodi u suradnji sa VURA-om., prihode od ulaznica, publikacija, stručnog vodstva te pruženih usluga. U odnosu na isto razdoblje prošle 2020. godine manji su za 161.666,52 kn zbog novonastale situacije izazvane koronavirusom koja je utjecala na veliki pad broja posjetitelja što je rezultiralo smanjenjem prihoda.

**AOP 066 –** Ukupni prihodi za 2020. godinu veći su za 383.580,00 kn u odnosu na prošlu 2019. godinu. Do iskazivanja povećanja prihoda došlo je zbog prihoda EU sredstava vezanih za projekt pod nazivom FoTo Muzej koji se financira iz Europskog socijalnog fonda, a Gradski muzej Vukovar ga provodi u suradnji sa VURA-om u razdoblju od 2020/2022 u ukupnom iznosu od 1.257.908,43 kn.

**AOP 055 –** Prihodi Ministarstva kulture u ukupnoj visini od 320.750,00 kn odnose se na prihod za programsku djelatnost: izložba „Umjetnička ostavština obitelji Eltz“, Izložbeni ciklus u Galeriji Oranžerija, Digitalizaciju zbirki, Pedagoške radionice, Mrežni katalog muzej Vukovara u progonstvu i Održavanje zgrade.

 -

**AOP 067 –** Prihod u visini 412.431,71 kn odnose se na EU sredstva projekta pod nazivom: Psst! – Partnerstvo u scenskom stvaralaštvu – Razvoj modela sudioničke scenske kulture u Vukovaru“ koji je započeo u 2019. godini, te projekta pod nazivom „ FoTo Muzej“ koji je započeo u siječnju 2020. godine.

**AOP 105 odnosno AOP 116** – prihodi od obavljanja vlastite djelatnosti iznose 162.310,00 kn a odnose se na prihode od prodaje ulaznica. U odnosu na 2019. godinu ovdje imamo veliko smanjenje prihoda (- 56,3%) što je rezultat novonastale situacijom sa koronavirusom i velikim smanjenjem broja posjetitelja.

**AOP 123** – prihod od prodaje proizvoda te pruženih usluga odnosi se na:

 - prihodi od publikacija 7.138,00 kn koji je znatno smanjen (-76%) zbog situacije sa

 koronavirusom i smanjenim brojem posjetitelja.

- prihodi od najma dvorana i prostora 54.940,00 kn, odnosi se na prihod (30.000,00 kn) vezan za 2019. godinu za Dane Hrvatskog turizma što su se održavali u perivoju dvorca Eltz a koji je došao u veljači 2020. godine te je kao takav ušao u 2020. godinu a ne 2019. godinu, te ostali prihodi od najma dvorana za razna događanja i kongrese.

**AOP 130 –** prihod od nadležnog proračuna (Grad Vukovar) iznosi 3.080.690,77 kn i trošio se prema odobrenom Financijskom planu za 2020. godinu. Od ukupnog prihoda Grada Vukovara iznos od 3.047.081,02 kn odnosi se na plaće i naknade djelatnicima, iznos od 1.078.064,14 kn odnosi se na materijalne rashode, iznos od 8.711,34 odnosi se na financijske rashode (usluga banke i usluge platnog prometa) te iznos od 33.609,75 kn odnosi se na nabavu nefinancijske imovine (kupovina računalne opreme, otkup muzejske građe, ulaganja u računalni program i kupovina knjiga za muzejsku knjižnicu).

**RASHODI**

**AOP 149 – Rashodi za zaposlene** u 2020. godini iznose 2.168.432,40 kn što se odnosi na 20 djelatnika od kojih je 11 zaposleno sa VSS, 2 djelatnika sa VŠS i 7 djelatnika sa SSS. Od srpnja 2020. g imamo jednu osobu na zamijeni na poslovima marketinga i promidžbe, zbog djelatnice koja je na porodiljnom dopustu.

**AOP 160 – Materijalni rashodi** u 2020. godini iznose 1.671.793,72 kn i nisu se značajno mijenjali u odnosu na 2019. godinu, a njihova podjela i opis dana je u nastavku bilješki.

**AOP 167– Uredski materijal i ostali materijalni rashodi** povećani su u odnosu na 2019. godinu, a odnosi se na povećano nabavljanje materijala potrebnog za restauratorsku radionicu obzirom da se intenzivno radi na spremanju svih depoa i potrebnoj restauraciji građe koja je stajala pohranjena u istima.

**AOP 169 – Energija** odnosi se na redovne mjesečne račune za potrošnju energije (električne energije, plina, gorivo za službeni kombi).

**AOP 170 – Materijal za tekuće i investicijsko održavanje** manji je u odnosu na 2019. godinu ali i dalje se kontinuirano ulaže u zamjenu rasvjete u vitrinama postava kao i lampi za projektore. Kroz ove troškove također se vidi utjecaj situacije vezano za koronavirus obzirom da se zbog dosta smanjenih posjeta muzeju nije palio postav i sva multimedija koja se nalazi u stalnom postavu.

**AOP 181 – Intelektualne i osobne usluge** odnose se naautorske honorare restauratora za restauraciju predmeta koje ne možemo obaviti u našoj restauratorskoj radionici; na honorar stručnjaku specijaliziranom za numizmatičku zbirku.

Ovdje se nalaze i troškovi stručnjaka za javnu nabavu vezano za projekt FoTo Muzej kojega Gradski muzej Vukovar provodi u suradnji sa vukovarskom razvojnom agencijom (VURA).

**AOP 182 – Računalne usluge** znatno su povećane u odnosu na prošlu godinu a navedeno povećanje odnosi se na programsku djelatnosti: Digitalizacija zbirki, Mrežni katalog Muzej Vukovara u progonstvu (financirano od strane Ministarstva kulture RH), Izradu web podstranice u sklopu projekta FoTo Muzej, te Virtualni vodič kroz izložbu „Umjetnička ostavština obitelji Eltz“.

**AOP 183 – Ostale usluge** odnose se na:

* grafičke i tiskarske usluge u sklopu redovne muzejske djelatnosti a odnose se na sve tiskovine vezane za programe i sva muzejska događanja koja su u 2020. godini znatno bila smanjena obzirom na novonastalu situaciju vezanu sa koronavirusom, te uvez vukovarskih novina za potrebe muzejske knjižnice.
* grafičke usluge prijeloma tiska i dotiska kataloga za Zbirku Muzej Vukovara u progonstvu, te dizajn kataloga i vizualnog identiteta izložbe „Umjetnička ostavština obitelji Eltz“ kao i grafičku pripremu i tisak kataloga za izložbe koje su bile dio Izložbenog ciklusa u Galeriji Oranžerija a što je u sklopu programske djelatnosti Muzeja financirano od strane Ministarstva kulture RH.
* Izradu vizualnog identiteta i tisak promotivnih materijala vezanih za projekt FoTo Muzej
* usluge čuvarske službe koje se odnose na pružanje usluge tjelesne zaštite osoba i imovine tijekom cijele godine
* usluge prijevoza knjiga iz NSK Zagreb

**AOP 187 – Premija osiguranja** povećana je u odnosu na prošlu godinuobzirom da smo kroz cijelu godinu intenzivno radili na izložbi „Umjetnička ostavština obitelji Eltz“ bez obzira na situaciju sa koronavirusom nadajući se da ćemo ju moći realizirati što se ipak do kraja godine nije dogodilo. Ali u sklopu svih pripremnih radnji, morali smo i osigurati umjetnine koje su trebale doći iz Novog Sada. Osiguranje će se aktivirati u vrijeme realizacije izložbe.

**AOP 192 – Ostali nespomenuti rashodi poslovanja** povećani su u odnosu na 2019. godinu zbog zaštite predmeta pohranjenih u depoima (fumigacija) što prethodi restauraciji predmeta. Fumigacija je obavljena uz odobrenje Konzervatorskog odjela u Vukovaru a u cilju suzbijanja pojave crvotočine na drvenim eksponatima te je trajala dva mjeseca.

**AOP 193 – Financijski rashodi** odnose se na usluge banke kao i naknade za korištenje kartičnog poslovanja odnosno POS aparata koji se nalazi u suvenirnici, te certifikata za e-poreznu.

**AOP 341 – Rashodi za nabavu nefinancijske imovine** povećani su u odnosu na prošlu 2019. godinu, iz razloga što smo u 2020. g imali nabavu opreme koja je dio projekta FoTo Muzej (laptopi, projektori, platna, fotoprinter, fotoaparati sa stativima i objektivima).

Povećanje se odnosi i na nabavu baroknih uniformi pandura i kočijaša koje su dio projekta Psst! – Partnerstvo u scenskom stvaralaštvu – Razvoj modela sudioničke scenske kulture u Vukovaru“, a koji je započeo u 2019. godini.

U 2020. godini uložili smo i u platformu Indigo za muzejsku knjižnicu kako bi išli u korak sa svim muzejskim ustanovama i programima.

2019. godine započeli smo s radovima na dodatnom ulaganju u prostore Muzeja, odnosno popravcima, zamjenama i ugradnji dodatnih opšava oko dimnjaka, postavljanja zaštitne mrežice protiv golubova na otvorima dimnjaka, brušenje, kitanje i bojanje vanjske stolarije, te popravcima špaleta-okvira oko prozora što je financirano sredstvima Ministarstva kulture RH i vlastitim sredstvima, a što je nastavljeno u 2020. godini.

U 2020. godini restaurirali smo i kaljeve peći koje su dio stalnog postava, koje nismo mogli restaurirati u vlastitoj restauratorskoj radionici nego u specijaliziranoj restauratorskoj radionici.

**AOP 635 - Višak prihoda i primitaka raspoloživih u sljedećem razdoblju –** iznosi 6.220,71 kn i u odnosu na 2019.g. znatno je manji. Razlog smanjena prihoda je novonastala situacija sa koronavirusom i velikim padom broja posjetitelja kao i iznajmljivanja prostora za razna događanja.

 Ravnateljica GMV

 Ružica Marić, prof.

**BILANCA**

**AOP 008 Građevinski objekti –** odnosi se na zgrade kulturnih institucija (Zgrada Velikog dvora, Paviljon I i II, Zbirka Bauer). U 2019.g. započeli smo a u 2020. godini nastavili s radovima na dodatnom ulaganju u prostore Muzeja, odnosno popravcima, brušenje, kitanje i bojanje vanjske stolarije, te popravak špaleta-okvira oko prozora.

**AOP 014 Postrojenja i oprema –** sastoji se od nabavljene opreme za redovnu djelatnost Muzeja (jednog računala i monitora, te uredske opreme za sobu muzejskog pedagoga i etnologa), od nabavljene opreme koja je dio projekta FoTo Muzej (laptopi, projektori, projekcijska platna, fotoaparati, fotoprinter, te stativi i objektivi). Na postrojenju i opremi napravljen je obračun ispravka vrijednosti za 2020. godinu, te je i rashodovana zastarjela oprema u vrijednosti 15.868,65 kn (tv, dvd player i glancerica za čišćenje).

**AOP 024 Prijevozna sredstva –** odnosi se na službeno vozilo Gradskoga muzeja Vukovar marke Volkswagen Crafter 35. Na službenom vozilu je napravljen ispravak vrijednosti za 2020. godinu te je službeni kombi amortiziran u cijelosti.

**AOP 030 Knjige, umjetnička dijela i ostale izložbene vrijednosti –** tijekom godine kontinuirano se ulaže u obnovu i popunjavanje muzejskih zbirki otkupima građe za kulturno-povijesnu i etnografsku zbirku, te nabavku knjiga za muzejsku studijsku knjižnicu kao i za druge muzejske zbirke. Ovdje su i nabavljene barokne uniforme pandura i kočijaša koji su dio projekta Psst! – Partnerstvo u scenskom stvaralaštvu – Razvoj modela sudioničke scenske kulture u Vukovaru“.

**AOP 040 Nematerijalna proizvedena imovina** odnosi se naulaganje u računalne programe, odnosno nabavu platforme Indigo za muzejsku knjižnicu što do sada nismo imali te nabavu windowsa i office paketa za nova računala. Za iste je u 2020.g. napravljen i ispravak vrijednosti.

**AOP 063 Financijska imovina** odnosi se na sredstva na redovnom račun kod tuzemnih poslovnih banaka, na sredstva za projekt FoTo Muzej i sredstva /novac u blagajni (suvenirnica).

**AOP 141 Potraživanja za prihode poslovanja** odnose se na potraživanja od turističkih agencija koje su dovodile posjetitelje u posjet Gradskom muzeju Vukovar i njegovom stalnom postavu, kao i potraživanja od drugih subjekata vezano za najam prostora Muzeja.

**AOP 169 Obveze** odnose se na obveze za zaposlene, obveze za materijalne rashode, ostale tekuće obveze, obveze za više uplaćene ostale nespomenute prihode (Grad Vukovar), obveze za EU predujmove (projekt FoTo Muzej).

**AOP 239 Višak prihoda poslovanja** u 2020. godine iznosi 6.220,71.

 Ravnateljica GMV

 Ružica Marić, prof.